****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinsko izborno povjerenstvo**

KLASA: 012-01/25-01/1

URBROJ: 2186-21-01-25-1

Sveti Đurđ, 16.4.2025.

Na temelju članka 10. Odluke o provedbi izbora za članove vijeća mjesnih odbora na području Općine Sveti Đurđ („Službeni vjesnik Varaždinske županije“ broj 30/21.) OPĆINSKO IZBORNO POVJERENSTVO OPĆINE SVETI ĐURĐ dana 16. travnja 2025. donosi

**OBVEZATNE UPUTE BR. 1.**

**REDOSLIJED IZBORNIH RADNJI I TIJEK ROKOVA ZA IZBOR ČLANOVA VIJEĆA MJESNIH ODBORA OPĆINE SVETI ĐURĐ**

1. Odlukom Općinskog vijeća Općine Sveti Đurđ od 28. ožujka 2025. godine raspisani su izbori za članove vijeća mjesnih odbora na području Općine Sveti Đurđ. Odlukom je određeno da će stupiti na snagu danom stupanja na snagu Odluke o raspisivanju izbora za članove predstavničkih tijela jedinica lokalne i područne (regionalne) samouprave i izbor općinskih načelnika, gradonačelnika i župana te njihovih zamjenika.

**Izbori će se održati u nedjelju 18. svibnja 2025. godine.**

1. Rokovi teku od **16. travnja 2025. godine od 00,00 sati.**
2. Prijedlozi lista kandidata za izbor članova vijeća mjesnih odbora moraju biti zaprimljeni (prispjeti) Općinskom izbornom povjerenstvu najkasnije u roku 14 dana od dana stupanja na snagu ove Odluke, odnosno do **29. travnja 2025. godine** **do 24,00 sata**.
3. Općinsko izborno povjerenstvo sastavit će i javno objaviti sve pravovaljane predložene liste za izbor članova vijeća mjesnih odbora, kao i zbirnu listu u roku od 48 sati od isteka roka propisanog za kandidiranje i podnošenje lista, odnosno do **01. svibnja** **2025**. **godine do 24,00 sata.**
4. Izborna promidžba počinje od dana objave zbirne kandidacijske liste i traje zaključno do 24 sata prije dana održavanja izbora, odnosno do **16. svibnja 2025. godine do 24,00 sata.**
5. Zabrana izborne promidžbe (izborna šutnja) kao i svako objavljivanje privremenih rezultata ili procjena rezultata izbora traje tijekom cijelog dana koji prethodi danu održavanja izbora, kao i na dan održavanja izbora do zaključno 19,00 sati, odnosno od **17. svibnja 2025. godine u 00,00 sati do 18. svibnja 2025. godine u 19,00 sati.**
6. Općinsko izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije osam dana prije održavanja izbora, dakle do **10. svibnja 2025. godine.**
7. Političke stranke dužne su odrediti članove pojedinih biračkih odbora i dostaviti njihova imena Općinskom izbornom povjerenstvu najkasnije dvanaest dana prije održavanja izbora, odnosno do **05. svibnja 2025. godine do 24:00 sata.**

Ne odrede li ih odnosno ukoliko prijedlozi ne prispiju Općinskom izbornom povjerenstvu, isto će samostalno odrediti članove biračkih odbora.

1. Općinsko izborno povjerenstvo mora imenovati članove biračkih odbora najkasnije deset dana prije održavanja izbora, odnosno do **07. svibnja 2025. godine do 24:00 sata.**
2. Glasovanje traje neprekidno **18. svibnja 2025. godine od 7,00 sati do 19,00 sati.**

Biralište se zatvara u 19,00 sati. Biračima koji su se zatekli na biračkom mjestu omogućit će se glasovanje i nakon 19,00 sati.

1. Birački odbor mora u što kraćem roku dostaviti zapisnik o svom radu s ostalim izbornim materijalom Općinskom izbornom povjerenstvu najkasnije do **18. svibnja 2025. godine do 24,00 sata.**
2. Općinsko izborno povjerenstvo utvrdit će rezultate glasovanja na temelju zapisnika biračkih odbora najkasnije u roku 24 sata od zatvaranja birališta, odnosno do **19. svibnja 2025. godine do 19,00 sati.**
3. Općinsko izborno povjerenstvo objavit će odmah rezultate izbora sukladno zapisniku o radu Općinskog izbornog povjerenstva.

**NAPOMENA:** Zbog istovremenog provođenja izbora za članove predstavničkog tijela jedinica lokalne i područje (regionalne) samouprave, kao i za izvršno tijelo jedinica lokalne i područne (regionalne) samouprave, neće se posebno određivati biračka mjesta i imenovati zasebni birački odbori, već će se glasovanje obavljati na mjestima i pred biračkim odborima koji će provoditi izbore za članove predstavničkih tijela jedinica lokalne i područne (regionalne) samouprave, kao i za izvršno tijelo jedinica lokalne i područne (regionalne) samouprave.

**ZAŠTITA IZBORNOG PRAVA**

1. Prigovor ili žalbu zbog nepravilnosti u postupku kandidiranja ili u postupku izbora članova vijeća mjesnog odbora mogu podnijeti političke stranke, kandidati, nositelji kandidacijskih lista grupe birača ili najmanje 5% birača mjesnog odbora za koje se izbori provode.

Prigovor ili žalbu zbog nepravilnosti u postupku izbora mogu podnijeti samo one političke stranke o čijim se kandidacijskim listama glasovalo na izborima, kao i nositelji kandidacijskih lista grupe birača o kojima se glasovalo.

Ako je kandidacijsku listu predložilo više političkih stranaka prigovor ili žalba će se smatrati pravovaljanim i kada je isto podnijela i samo jedna politička stranka.

Političke stranke će na temelju svojih statuta pismeno odrediti tko se ima smatrati ovlaštenim podnositeljem prigovora, odnosno žalbe.

Nositelji kandidacijskih lista grupe birača prigovor odnosno žalbu podnose osobno.

1. Prigovor zbog nepravilnosti u postupku kandidiranja i izbora članova vijeća mjesnog odbora podnose se Općinskom izbornom povjerenstvu u roku od 48 sati računajući od isteka dana kada je izvršena radnja na koju je stavljen prigovor.
2. Općinsko izborno povjerenstvo dužno je donijeti rješenje o prigovoru u roku od 48 sati od dana kada mu je dostavljen prigovor, odnosno od dana kada su mu dostavljeni izborni materijali na koje se odnosi prigovor.
3. Protiv rješenja Općinskog izbornog povjerenstva podnositelj prigovora koji je nezadovoljan takvim rješenjem ima pravo žalbe nadležnom upravnom tijelu Varaždinske županije.

Žalba se podnosi u roku od 48 sati računajući od dana kada je primljeno pobijano rješenje.

Žalba se podnosi putem Općinskog izbornog povjerenstva.

Upravno tijelo Varaždinske županije je u zakonskom roku dužno donijeti odluku o žalbi.

**OPĆINSKO IZBORNO POVJERENSTVO**

**OPĆINE SVETI ĐURĐ**

PREDSJEDNICA Ana Sekovanić 